Sporvejsmuseets umiddelbare nabo, Skjoldenæsholm Golfcenter, lukkede med udgangen af 2019, da Skjoldenæsholm Golfklub måtte give op som følge af økonomiske problemer og medlemsflugt.<ref name="Nyt årti" /><ref>[https://www.golf.dk/danske-klubber/skjoldenaesholm-golfklub-lukker?id=9532 ''Skjoldenæsholm Golfklub lukker''] af Henrik Søe. Golf.dk, 20. december 2020.</ref> For Sporvejsmuseet betød det, at man med den medfølgende lukning af golfcentrets Café Spoon ikke længere havde et spisested i umiddelbar nærhed, som man kunne henvise gæsterne til. Desuden ville hele området blive påvirket, hvis golfspillet ikke kom i gang igen. Omvendt gjorde man fra Sporvejsmuseets side sig dog også nogle tanker om supplerende jordkøb, hvis det skulle blive aktuelt.<ref>''Ved årsskiftet'' af Mikael Lund. BYtrafik 1/2020, s. 3.</ref> I første omgang blev golfanlægget imidlertid solgt under et i 2020.<ref>[https://sn.dk/Ringsted/Kaempe-golfcenter-solgt-efter-tre-maaneder/artikel/938692 ''Kæmpe golfcenter solgt efter tre måneder''] af Nikolaj Kennov Rasmussen. Sjællandske Nyheder, 2. maj 2020.</ref> Den nye ejer, Christian Piil Andersen, kunne dog ikke skabe grundlag for at genoptage driften af de i mellemtiden tilgroede golfbaner. I stedet vil de blive omdannet til et naturområde, som sporvognene så altså med tiden vil komme til at køre igennem.<ref>[https://www.golf.dk/danske-klubber/det-skal-der-ske-med-skjoldenaesholm?id=10743 ''Det skal der ske med Skjoldenæsholm''] af Henrik Søe. Golf.dk, 5. november 2020.</ref>
Bygninger,_konstruktioner_og_anlæg